بسم‌الله‌الرّحمن‌الرّحيم
يا مقلّب القلوب و الابصار، يا مدبّر اللّيل و النّهار
يا محوّل الحول و الاحوال، حوّل حالنا الي احسن الحال
اَللّهُمَّ صَلِّ عَلي فاطِمَةَ وَ اَبيها وَ بَعلِها وَ بَنيها
เนื่องในวาระคล้ายวันประสูติของท่านหญิงฟาฏิมะฮ์ อัซซะห์รออ์ ศิดดีเกาะฮ์อัลกุบรอ(อ) และวาระดิถีขึ้นปีใหม่
ข้าพเจ้าขอแสดงความยินดีแด่พวกท่านที่รักทั้งหลาย
ขอให้วันอีดนี้ แด่พี่น้องร่วมแผ่นดินที่รักทั้งหลาย ประชาชาติผู้ยิ่งใหญ่อิหร่าน
เยาวชนสุดที่รักและประชาชนทุกหมู่เหล่าประสบกับความจำเริญ ข้าพเจ้าขอแสดงความยินดีเป็นพิเศษ
โดยเฉพาะแด่ครอบครัวอันทรงเกียรติของบรรดาชะฮีด ทหารผ่านศึก บรรดาผู้เสียสละทุกท่าน
และบรรดาประชาชาติที่เข้าใจและเฉลิมฉลองในวันอีดนี้
ขอขอบคุณพระผู้เป็นเจ้าที่ได้ประทานโอกาสอันนี้
ทำให้ข้าพเจ้าได้รับเตาฟิก(ความโปรดปราน)อีกครั้งในการกล่าวแสดงความยินดีแด่พวกท่านผู้เป็นประชาชาติอิหร่านที่รักทั้งหลายเนื่องในวาระวันขึ้นปีใหม่
และหวังว่าจะเป็นปีที่มีแต่สิ่งดีๆ
มีความจำเริญและความสิริมงคลที่ควบคู่ไปด้วยความปลอดภัย ความมั่นคงและสิ่งอำนวยความสะดวกต่างๆสำหรับประชาชาติอิหร่าน
หวังว่า ปี 96 อินชาอัลลอฮ์จะเป็นปีแห่งความสุขสำหรับประชาชาติอิหร่านและมวลมุสลิมทั่วโลก
อินชาอัลลอฮ์ทุกครอบครัวของชาวอิหร่าน และประชาชาติอิหร่านที่รักทั้งหลายในห้วงเวลาแห่งวินาทีการต้อนรับศักราชใหม่จะได้รับความโปรดปรานความเมตตาและความจำเริญจากพระผู้อภิบาล
ถ้าหากต้องการประเมินผลในรอบปีที่ผ่านมา (ปี95 ) ข้าพเจ้าจำต้องกล่าวว่า
ในปีนั้นก็เป็นเหมือนทุกปีที่ผ่านมา ซึ่งที่มีทั้งความสุขและความโศกเศร้าปะปนกันไป มีความขมขื่นและหวานชื่น
ซึ่งความขมขื่นและความหวานชื่นนั้นสำหรับประเทศชาติ มิได้หมายถึงประเด็นปัจเจกบุคคล
ในปีที่ผ่านมา เรามีทั้งความหวานชื่น เรามีความสุขและความยินดี ซึ่งความสุขนี้จะเกี่ยวข้องกับศักดิ์ศรีของชาติ ความปลอดภัยแห่งชาติ
ความมุ่งมั่นและเพียรพยายามเยี่ยงเยาวชนในประชาชาติอิหร่าน และการขับเคลื่อนที่มีพลังแห่งศรัทธาที่เกิดขึ้นทั่วทั้งประเทศ
เรายังมีความขมขื่นในประเด็นหลัก ก็คือเรื่องเศรษฐกิจและสังคม ที่ข้าพเจ้าจะพูดถึง
เกียรติยศของอิหร่าน และประชาชาติที่รักล้วนถูกประจักษ์ตลอดทั้งปี 95ที่ผ่านมา
นับจากวันแรกของปีใหม่จนถึงวันส่งท้ายปีเก่า บรรดาศัตรูของเราทั่วทั้งโลก ต่างพากันยอมรับในอำนาจและความแข็งแกร่งและความยิ่งใหญ่ของประชาชาติอิหร่าน
ซึ่งพวกเขาได้แสดงเอกลักษณ์ของประชาชาติอิหร่านให้เป็นที่ประจักษ์ในกรณีต่างๆช่วงปีที่ผ่านมา
ด้วยการไม่ให้เกียรติต่อประธานาธิบดีแห่งสาธารณรัฐอิสลามอิหร่านโดยประธานาธิบดีของอเมริกา
ทำให้ประชาชนออกมาตอบโต้เขา ด้วยการออกมาเดินขบวนประท้วงในวันที่ยี่สิบสองบะห์มันอย่างเร่าร้อน กระตือรือร้นและห้าวหาญ
วันอัลกุดส์ในเดือนรอมฎอนอันจำเริญ การรวมพลอย่างยิ่งใหญ่ของประชาชนนั้น ได้สำแดงถึงเอกลักษณ์และเป้าหมายของประเทศนี้ให้เป็นที่ประจักษ์ต่อสายตาของประชาคมโลก
ความมั่นคงของประเทศในสภาพแวดล้อมแบบไดนามิกในภูมิภาค โดยเฉพาะในระดับนานาชาติ
อันเป็นตัวบ่งชี้ที่สำคัญของประเทศอิหร่านได้เป็นอย่างดี วันนี้ รอบๆตัวเรา มีประเทศที่เป็นเพื่อนบ้านของเรา
จากทิศตะวันออกและตะวันออกเฉียงใต้ของประเทศ จรดทางตะวันตกเฉียงเหนือของประเทศ ซึ่งประเทศเหล่านี้จำต้องเผชิญกับความไม่ปลอดภัย เป็นภูมิภาคที่ไม่ปลอดภัย
แต่ด้วยความกรุณาธิคุณของพระผู้เป็นเจ้า ในช่วงหลายปีที่ประเทศอิหร่านมีประสบการณ์ในการรักษาความปลอดภัยอย่างยั่งยืน
ความมุ่งมั่นและเพียรพยายามเยี่ยงเยาวชนที่ข้าพเจ้าได้กล่าวถึงนั้นเ กิดขึ้นจากการมองเห็นและข้อมูลประสบการณ์ในการจัดกิจกรรมเคลื่อนไหว
ของเยาวชนหนุ่มสาวหลายพันคนทั่วประเทศ ที่กำลังดำเนินการจัดกิจกรรมอย่างเข้มข้น
ไม่ว่าจะเป็นในด้านวิทยาศาสตร์ วัฒนธรรม การกีฬาและไม่ว่าจะเป็นในด้านของการผลิต
ความบันเทิง ล้วนแล้วได้รังสรรค์และนำเสนอสิ่งใหม่ๆอยู่เสมอ และเป็นข้อมูลที่สำคัญสำหรับอนาคต
การขับเคลื่อนที่มีพลังแห่งศรัทธาที่ข้าพเจ้ากล่าวถึง นั้นหมายถึง การจัดมัจญลิสศาสนาอย่างเข้มข้น อบอุ่นน่าสนใจและดึงดูดตลอดทั้งปี
ในประเด็นที่เกี่ยวข้องกับบรรดาอิมาม(อ) ประเด็นสำคัญทางศาสนานับจากการอิอ์ติกาฟ และการทำอิบาดะฮ์ในช่วงเดือนรอมฎอน
การเดินเท้าในวันอัรบะอีนฮุซัยนี การจัดงานมัจญลิสที่สำคัญแห่งวันอาชูรอและสิบวันแรกของเดือนมุฮัรรอม เหล่านี้ คือประเด็นด้านบวกและการสร้างความสุขให้กับประเทศชาติและประชาชาติของเรา
ความขมขื่นและความยากลำบากสาเหตุหลักเกิดมาจากปัญหาทางเศรษฐกิจและการดำรงชีวิตของประชาชน
บรรดาชนชั้นกลางและคนยากจนในช่วงหลายปีที่ผ่านมา ยังคงประสบกับปัญหาเหล่านี้และกำลังประสบปัญหาอยู่
เพราะข้าพเจ้าเข้าใจและรับรู้ถึงสถานการณ์เป็นอย่างดี จึงทำให้ข้าพเจ้ามีความรู้สึกขมขื่น
รู้สึกเจ็บปวด็็ในความเดือดร้อน และความยากลำบากของประชาชน โดยเฉพาะอย่างยิ่งประชาชนที่มีความยากจน
ถูกกดขี่และคนจนมีความเกี่ยวข้องกับประเด็นทางเศรษฐกิจและปัญหาทางเศรษฐกิจ เช่น ของแพง อัตราเงินเฟ้อ การว่างงาน
หรือความเสียหายทางสังคม ซึ่งมีต้นกำเนิดมาจากเศรษฐกิจเป็นส่วนใหญ่ อาทิ การเลือกปฏิบัติและความไม่เท่าเทียมกัน
เราทุกคนล้วนต้องรับผิดชอบ เราทุกคนต้องตอบทั้งต่อหน้าพระพักตร์ของพระผู้เป็นเจ้าและต่อหน้าประชาชน
ในปี95 ปีแห่ง “การปฏิบัติ” ข้าพเจ้าได้ร้องขอไปยังบรรดาเจ้าหน้าที่ที่เคารพนับถือแล้ว ให้จัดตั้งสำนักงานใหญ่สำหรับการดำเนินการและการปฏิบัติ ซึ่งได้ถูกจัดตั้งขึ้นมา
นับเป็นสิ่งที่ดีที่พวกเขาได้ดำเนินการและได้ส่งรายงานให้เราทราบ
แต่สิ่งที่ได้ดำเนินการไปแล้วนั้นกับสิ่งที่ประชาชนคาดหวังและที่เราคาดหวังนั้นมันยังห่างไกลอีก
ในการปราศรัยของข้าพเจ้า(ในวันปีใหม่) ได้อธิบายถึงดัชนีชี้วัดและสถิติซึ่งรายงานโดยหน่วยงานรัฐ และเป็นข้อมูลในเชิงบวก
และดัชนีบางตัว เป็นข้อมูลจากเจ้าหน้าที่ที่เป็นสถิติตัวเลขเชิงลบ สิ่งเหล่านี้ควรที่จะจับตามองในภาพรวม
เศรษฐกิจแบบยืนหยัดถือเป็นหนึ่งในองค์ประกอบรวม ซึ่งองค์ประกอบรวมอันนี้ ถ้าหาก
มีการให้ความสำคัญภายใต้กรอบของเศรษฐกิจแบบยืนหยัด ในบางครั้งมันอาจจะไม่ได้มีอิทธิพลมากนัก
ดังนั้นข้าพเจ้าเห็นควรว่า แนวทางในการเยียวยานั้น ควรมีการแบ่งประเด็นสำคัญต่างๆขององค์ประกอบให้ชัดเจน
และสำหรับทุกประเด็นและกุญแจหลักที่สำคัญนั้น มาจากการจัดระเบียบลำดับให้สอดคล้องกับช่วงเวลาที่เหมาะสม
และเรียกร้องให้บรรดาเจ้าหน้าที่ บุคคลที่มีความสันทัดเป็นพิเศษและบรรดาประชาชนควรมุ่งเน้นและใช้ความพยายามทั้งหมดของตนไปยังประเด็นสำคัญและและดัชนีชี้วัดดังกล่าว
ตามทัศนะของข้าพเจ้าแล้ว คิดว่าการเยียวยาอยู่ตรงที่ว่าเราต้องเข้าใจ และรู้ถึงประเด็นที่เป็นกุญแจหลักที่สำคัญของปีนี้
ซึ่งตามความเชื่อของข้าพเจ้าแล้ว ประเด็นหลักที่เป็นกุญแจสำคัญได้แก่ เริ่มจากการผลิต การผลิตภายในประเทศ
และการสร้างงาน โดยเฉพาะการสร้างงานให้กับบรรดาเยาวชน ซึ่งเป็นจุดสำคัญหลัก
ถ้าเราสามารถมุ่งเน้นไปที่ทั้งสองประเด็น และการบริหารงานทั้งหมดวางอยู่บนพื้นฐานของการวางแผน และการจัดหมวดหมู่อย่างเป็นรูปธรรมแล้ว
คิดว่าการบริหารงานจะส่งผลที่ดี เจริญก้าวหน้า
และประสบความสำเร็จอย่างมาก
และอินชาอัลลอฮ์ ในการกล่าวปราศรัยของข้าพเจ้า ก็จะทำการอธิบายเพิ่มเติมถึงจุดที่สำคัญและคุณสมบัติพื้นฐานของสองประเด็นหลักที่จะนำมาใช้ได้อย่างมีประสิทธิภาพ
ด้วยเหตุนี้ สำหรับปีนี้จึงตั้งคำขวัญว่า “ปีแห่งการยืนหยัดทางเศรษฐกิจ การผลิตและการสร้างงาน”
นั้นหมายความว่า เศรษฐกิจแบบยืนหยัดเป็นแกนและภาพรวม จากนั้นสู่การผลิตและการสร้างงาน
ทั้งหมดเหล่านี้ทุกคนควรจะมุ่งเน้นไปยังสิ่งนี้
ความต้องการของข้าพเจ้าและความต้องการของประชาชนจากเจ้าหน้าที่และหน่วยงานที่เคารพ คือเน้นไปยังทั้งสองประเด็น
และการดำเนินการต้องเป็นไปตามที่ได้วางแผนไว้ และหวังว่าภายในสิ้นปีจะสามารถรายงานผลการดำเนินงานให้กับประชาชน
ข้าพเจ้าหวังว่า พวกท่านทั้งหลายจะอยู่ภายใต้การดูแลจากท่านอิมามมะฮ์ดี(อ) และด้วยดุอาอ์ของดวงวิญญาณอันบริสุทธิ์ของบรรดาชุฮาดาอ์และและอิมามโคมัยนี(รฎ)
ทุกท่านจะประสบกับความสุขและความปลอดภัยควบคู่กับความเจริญรุ่งเรืองและความสะดวกสบายตลอดทั้งปีด้วยเถิด
والسّلام عليکم و رحمةالله و برکاته